Eiropas Padome

Eiropas Padome () ir desmit Rietumeiropas valstu 1949. gadā dibinātā starpvalstu organizācija, kuras statūtos noteiktais mērķis ir "panākt lielāku vienotību starp tās locekļiem to ideālu un principu nodrošināšanai un īstenošanai, kuri veido šo valstu kopējo mantojumu un veicina to ekonomisko un sociālo progresu". Oficiālās valodas — angļu un franču. Eiropas Padomes iestādes rezidē Strasbūrā.

Dalībvalstis 
2022. gada sākumā Eiropas Padomē bija 47 dalībvalstis (dalībvalstis nebija Baltkrievija, Kosova un Vatikāns).

Krievijas izstāšanās 
2022. gada 25. februārī pēc Krievijas iebrukuma Ukrainā Eiropas Padome nolēma sākt procedūru, lai Krievija vairs nebūtu EP dalībvalsts, jo tā pārkāpusi EP 3. paragrāfu, kurā cita starpā norādīts, ka katrai EP dalībvalstij ir jāakceptē principi, kuri nodrošina tiesiskumu un visu cilvēku iespējas pilnā mērā baudīt cilvēka tiesības un pamatbrīvības un ka EP valstīm godprātīgi un efektīvi jāsadarbojas, īstenojot EP mērķus panākt lielāku vienotību starp dalībvalstīm, nodrošinot ideālus un principus, kuri veido dalībvalstu kopējo mantojumu un veicina ekonomisko un sociālo progresu.
10. martā Krievijas Ārlietu ministrija paziņoja, ka Krievijas Federācija vairs nepiedalīsies Eiropas Padomes darbā, jo Krievijai nedraudzīgās NATO un Eiropas Savienības valstis izmanto Eiropas Padomi, lai paštīksminātos un slavētu Rietumu pārākumu.

Struktūrvienības 
 Ģenerālsekretārs (kopš 2019. gada — M. Pejčinoviča-Buriča)
 Ministru komiteja
 Parlamentārā asambleja
 Vietējo un reģionālo pašvaldību kongress
 Eiropas Cilvēktiesību tiesa
 Cilvēktiesību komisārs (no 2018. gada — Dunja Mijatoviča)
 Eiropas Komisija pret rasismu un neiecietību

Skatīt arī 
 Eiropas Cilvēktiesību konvencija
 Eiropas Sociālā harta
 Eiropas Konvencija par spīdzināšanas novēršanu
 Eiropas reģionālo vai minoritāšu valodu harta
 Vispārējā konvencija par nacionālo minoritāšu aizsardzību
 Eiropas konvencija par pilsonību
 Eiropas Savienība
 Eiropadome

Atsauces

Ārējās saites 

 EP portāls
 EP Informācijas centrs